الإعتداء على أقباط ابو قرقاص 2011 هو اعتداء حصل فى 19 ابريل 2011 على اقباط قرية ابو قرقاص فى محافظة المنيا فى صعيد مصر. بعد ثورة 25 يناير 2011 اللى اطاحت بنظام الرئيس حسنى مبارك اطلقت السلطات سراح متطرفين من السجون و اتسمح لغيرهم بدخول مصر من مناطق زى افغانستان و باكستان و الشيشان و غيرها و ظهرت دعوات بتأسيس دوله دينيه، و انتشر العنف فى نواحى مصر و بقت مصر مهدده بزوالها كدوله بعد ما اتضح ان مشكلتها حضاريه و ثقافيه فى المقام الاول و انها بتعانى رده حضاريه و انحدار ثقافى خطير. عبرت الجماعات الاسلاميه المتطرفه عن تعصبها ضد المصريين المسيحيين بصوره واضحه ملطخه بالدم و مشاعر الكراهيه وليدة التعصب الدينى اللى انتشر فى مصر فى السنين الاخيره و كان الأقباط ضحايا لأحداث إجراميه كتيره. فى ابو قرقاص حرق المعتدين 6 بيوت للأقباط و حصل ضرب بالنار سبب اصابة اتنين. اتفرض حظر تجول فى القريه و قالت السلطات انها قبضت على 10 أقباط بتهمة المشاركه فى الأحداث. إصابة 2 وحرق 6 منازل للأقباط بأحداث ابو قرقاص ...[وصله مكسوره]